
1 I NuganA Eaubada garewa ta 
gabura ʻi mweruruidi. 2 Ta ba- 
re'u waboreborena ta kakaena; ta 
guguioi ni'u 'etaninaia 'i miami: ta 
“Eaubada iaruiaruana ni'u 'etani- 
naia i 'ale'aleledadana. 3 Ga Eau- 
bada ʻi ona, Maedana ʻi da apwesa : 
ga maedana ʻi apwesa. 4 Ta Eaubada 
maedana i ʻitena, ʻaene ʻi boboʻana : 
ga Eaubada maedana ʻi wearina 
guguioiega. 5 Ta Eaubada maedana 
“í eesena Asiata, ta guguioi ‘ʻi eesena 
Boiboi. Ta niʻatu 'asuinuanua ta 
nifatu gonagona, asiata “ebweuna. 

6 Ta Eaubada ʻi ona, Bwagabwaga 
ʻi da apwesa ni'u gamwagamwanaia, 
ta nifu be ni'u ʻi da weari. 7 Ta 
Eaubada bwagabwaga 'i bubuna, ta 
nifu bwagabwaga 'ubunaia ta niʻu 
bwagabwaga debanaia 'i wearidi: ta 
nadigega 'i apwesa. 8 Ta Eaubada 
bwagabwaga nina 'i eesena Garewa. 
Ta ni'atu 'asuinuanua ta ni'atu gona- 
gona, ga asiata “eruena. 

9 Ta Eaubada ʻi ona, Ni'u garewa 
“ubuninaia si da egogona esena “ebwe- 
una “ena, ta bwa'a iadaiadana ʻi da 
apwesa : ta ni'atu nadigega. 

10 Ta Eaubada bwa'a iadaiadana 
ʻi eesena Bare'u; ta ni'u “idi egogona 
ʻi eesena Ora: ta Eaubada i ʻitena ʻi 
boboʻana. 11 Ta Eaubada ʻi ona, 
Bare'uiega nedu ʻi da tabwama, 
pwatura maatuna, kaiwe uauana uana 
Ada uaua adelina nadigega, maatuna, 
bare'uia: ta niʻatu nadigega. 12 Ta 
bare'uiega nedu ‘ʻi tabwama, pwatura 
maatuna adelina nadigega, ta kaiwe 
uauana, maatuna, adelina nadigega : 
ta Eaubada i ʻitena ʻi boboʻana. 13 Ta 
niʻatu ʻasuinuanua ta niʻatu gonago- 
na, ga asiata “etonina, 


14 Ta Eaubada ʻi ona, Maiare si da 
apwesa garewa bwagabwagana 'enaia 
be ʻenega asiata si da weari boiboiega ; 
ta si da 'ewe'iwe'iiaia manudi be, tuta 
manudi be, asiata ta iakwara manudi 
be: 15 Ta si da emaiare garewa 
bwagabwagana 'enaia be bare'u si 
da tuemaedanina : ta ni'atu nadigega. 
16 Ta Eaubada maiare sinabwadi 
'erua ʻi bubudi ; maiare me sinabwana 
asiata ʻi da loine, ta maiare me gidarina 
boiboi ʻi da loine: wate kwadima ʻi 
bubudi. 17 Ta Eaubada garewa bwa- 
gabwagana ʻena ʻi saʻudi be “enega 
bare'u si da tuemaedanina. 18 Ta 


asiata be boiboi si da loinedi, ta 
maedana si da weari guguioiega: ta 
Eaubada i ʻitena ʻi boboʻana. 19 Ta 


ni'atu 'asuinuanua ta ni'atu gonagona, 
asiata 'eatana. 

20 Ta Eaubada ʻi ona, Niʻuia iage 
mwerumweruruidi maiawasidi si eiau- 
didiga, ta manua si da taea bareʻu 
ʻetanaia garewa bwagabwagana mata- 
naia. 21 Ta Eaubada rabarabaoo 
sinabwadi ʻi mweruruidi, iage mweru- 
mweruruidi maiawasidi iauiaudi si 
ʻeetapewa ta, taudi ni'uia iaudidigadi, 
adelidi nadigega, manua mapapedi 
adelina nadigega ta: ta Eaubada i 
‘tena ʻi boboʻana. 22 Ta Eaubada 
ʻi ona obobomedi, ʻi gwae, Wa da 
losiwa, ta wa da susaila, ta ni'u oraia 
wa da loemae, ta manua si da losiwa 


bare'uia. 23 Ta niʻatu “asuinuanua 
ta niʻatu gonagona, ga asiata 
“enimana. 

24 Ta Eaubada ʻi ona, Bare'u 


ʻenega iage mwerumweruruina maia- 
wasina ʻi da apwesama adelina nadi- 
gega, iobai, iage lōkawarina ta, bare'u 
bomitawana adelina nadigega ta: ta 

niʻatu nadigega. 25 Ta Eaubada ba- 
re'u bomitawana adelina nadigega ʻi 
bubuna, iobai adelidi nadigega ta, 
iage iauiauna bare'uia si elokawara 
adelina nadigega ta: ta Eaubada i 
"tena ʻi boboʻana. 26 Ta Eaubada ʻi 
ona, Tai ta da bubuna “ada maʻamaʻa- 
iau ‘atua, “ada ʻita nadigega ; ta si da 
loina ora ianina ʻedia be, mwatui 
manuina 'edia be, iobai ʻedia be, 
bare'u maibo'ana “ena be, iage iauna 
si lokawara bare'uia si kawakawara 
“edia be. 27 Ta Eaubada tai ʻi 
mweruruina ‘ʻana ma'an.,a'aiau tauna 
'atua, Eaubada ʻana maʻamaʻaiau 
ʻatua ʻi mweruruina ; me'olotona ta 
mewainena “i mweruruidi. 28 Ta 
Eaubada ʻi ona-obobomedi: ta Eau- 
bada ʻi eonedi, wa da losiwa, ta wa da 
susaila, ta bare'u wa da loemae, ta 
“ena wa da ewaiwai; ta wa da loina 
ora ianina 'edia be, mwatui manuina 
“edia be, iage iauna maiawasidi bare'uia 
si loniu “edia be. 29 Ta Eaubada ʻi 
ona, Wa 'ita, pwatura iauna maatuna 
ia “ebwaemi, taudi bare'u maibo'ana 
matanaia si miami, kaiwe iauna ta, 
kaiwe maatuna uana ʻena ʻi miami; 
ami masura manuna, 30 Ta bare'u 
bomitawana iauna 'enaia, mwatui 
manuina iauna 'enaia ta, iage iauna si 
elokawara bare'uia 'enaia ta, ‘edia 
iawasidi ʻi miami, niatu pwatura 
karakarawina iauna ia 'ebwaedi 'adi 
masura manuna: ta ni'atu nadigega. 
31 Ta Eaubada iage “ebweuna “ebwe- 
una ni'atu ʻi bubuna i 'itena, ta, wa 
“ita, tobobo'anasadi. Ta niʻatu 'asu- 
inuanua ta ni'atu gonagona, asiata 
“esikisina. 

1 Ta garewa ta bare'u si gumwara, 

ga 'adi iau maiboʻana. 2 Ta 
asiata “esebenina Eaubada ʻina guinua 
niʻatu ʻi bubuna ʻi loegumwarina ; ta 
asiata “esebenina “enega ʻina guinua 
iauna niʻatu ʻi bubuna 'enega ʻi 
eiawaiʻata. 3 Ta Eaubada asiata “ese- 
benina ʻi ona-obobomena, ta ʻi tabuna : 
ʻena ʻina guinua iauna Eaubada ʻi 
mweruruina ta ʻi bubuna 'enega ʻi 
eiawai'ata ta ‘enega. 

4 Getedi garewa ta bare'u “idi 
ʻebetubua tuta ʻenega si apwesa, 
asiata nina 'enega leoba Eaubada 


bare'u ta garewa ‘ʻi mweruruidi. 5 Ta 
tanoa ʻana kaiwe nigea 'ebweu 
bare'uia ʻi miąmi, ta tanoa “ana 


pwatura nigea 'ebweu ‘ʻi tabwatabwa : 
Ieoba Eaubada nigea “usana ʻi giedau- 
nama bareʻuia, ta nigea tai ʻebweu be 
bwaʻa ʻi da gesoi; 6 Ta bareʻuiega 
gaguna ʻi tuʻema, ta bwaʻa matana 
maiboʻana 'i giepwasena. 7 Ta Ieoba 
Eaubada bwaʻa nedilina ‘enega tai ʻi 
bubuna, ta: “ubusuna iawasina ʻena ʻi 
saʻuna ; ta tai ni'atu iaruiarua maia- 
wasina. 8 Ta Ieoba Eaubada bagura 
i ʻasona Bomatu “ena Ideni ʻenaia ; ta 
tai nina niʻatu ʻi bubuna ʻena ʻi 
saʻuna. 9 Ta leoba Eaubada kaiwe 
iauna 'adi ʻita boboʻadi, ta “elai bobo- 
ʻana bwaʻa ‘enega ʻi gietabwenama ; 
wate iawasida ʻana kaiwe bagura 
gamwanaia, ta boboʻana be to'umalina 
'adi 'ebesinapu ʻana kaiwe. 10 Ta 
boasi ʻebweu Ideniega ʻi apwesa be 
bagura ʻi giepwasena ; ta gote ‘enega 
i ʻetoweara ga narinao ata. 11 ‘Ebwe- 
una ‘ʻana esana Paisoni: tauna “asa 
Abila maiboʻana ʻi dausakowasiena, 
'asa nina gola 'ena ʻi miami; 12 Ta 
ʻasa gote golina boboʻana: ʻena de- 
liumi ʻi miami ta gurewa berili. 13 Ta 
ʻawa ʻeruena ʻana esana Gaion! : 
tauna ʻasa Kusa maiboʻana ʻi dausa- 
kowasiena. 14 Ta ʻawa “etonina 
ʻana esana Idikeli: tauna Asiria 
matanaia ʻi daudau. Ta 'awa 'eatana 
Euperetisi. 15 Ta leoba Eaubada tai 
i 'au'ewena, ta bagura Ideni ʻena ʻi 
saʻuna be ʻi da gesoi ta ʻi da “ita'i'isina. 
16 Ta leoba Eaubada tai ʻi eonena, ʻi 
gwae, Bagura kaiwena iauna ‘enega ‘ʻu 
da 'e'ai besobeso: 17 Ta boboʻana be 
to'umalina “adi “ebesinapu “ana kaiwe 
'enega, gea'abo “enega u “ela: asiata 
nina 'enega u 'enina ‘u da mwawasa 
“ai'aila ta ‘enega. 

18 Ta leoba Eaubada ʻi ona, Nigea 
boboʻana tai ʻi da miami tebweuna : 
ʻana ‘arau ta ʻana tolema 'ebweu ia da 
bubuna. 19 Ta bwaʻa 'enega Ieoba 
Eaubada bomitawa iauna ʻi mweru- 
ruidi, mwatui manuidi iauna ta; ta 
tai ʻena ʻi meʻedi be ʻi da ʻita nai 
toʻase ʻi da eesedi: ta toʻase nai tai 
iage mwerumweruruidi iauna ʻi eesedi, 
tauna ʻana esana. 20 Ta tai iobai 
iauna ʻi eesedi, mwatui manuina ta, 
bomitawa iauna ta; ta tai manuna 
nigea ʻebweu ʻana 'araumo tolema. 
21 Ta leoba Eaubada 'eno'eno sina- 
bwana 'enega tai 'i ununa, ga i “eno- 
mwataia; ta asiana 'ebweuna | 

“ewena, ta esionega ʻi saʻu bodena “ana 
lopa'eru; 22 Ta asia nina, tauna 
Ieoba Eaubada tai ʻenega i 'ewe' ewena, 
waine 'enega ʻi bubuna, ta tai ʻena i 
'au'ewenama. 23 Ta tai ʻi ona, Gete 
tuga lulugu luluna, ta esiogu esiona : 
“ana esana Waine, tai ‘enega ‘ʻi apwe- 
sama ta 'enega. 24 ‘Enega tai tamana 
be sinana ʻi da pilisinedi, ta mwanena 
ʻena ʻi da miaiaina: ta siterua esio 
ʻebweuna. 25 Ta si bubugewa siterua, 
tai ta mwanena, ta nigea si omaiamaia. 

I Ta moata nuanuasinasinapuna 

ta bomitawa iauna Ieoba Eaubada 
i mweruruidi nigea nadigega. Ta 
waine ʻena ʻi ona, ‘Aiʻaila, Eaubada 
niʻatu ʻi gwae, Kaiwe iauna baguraia 
geaʻabo 'enega wa da 'e'a ga? 2 Ta 
waine moata ʻena 'i ona, Bagura ‘ʻana 
kaiweiao uadiega ʻa da ʻeʻai: 3 Ta 
kaiwe bagura gamwanaia uana, Eau- 
bada niʻatu ʻi gwae, Geaʻabo ‘enega wa 
da ʻe ai, ta gea'abo wa gitoo, ‘abona 
nai wa mwamwawasa. 4 Ta moata 
waine ʻena ʻi ona, Gea'abo sa'i wa 
mwawamwawasa : 5 Eaubada ʻi 
mwaratoni ta 'enega 'aene asiata 
'enega wa 'e'ani, ga matami si da 
“esasa, ta wa e Eaubada 'atua, bobo'a- 
na be to'umalina wa da sinapudi. 
6 Ta ni'atu waine i ʻitena 'aene kaiwe 
nina ʻeʻai boboʻana, ta ʻana “ita 
ʻebeguausoara, ta 'aene kaiwe nina 
“ana ʻita 'ebesinapu, ga uana i “ewena, 
ta i ʻenina ; ta mwanena wate ma'ieana 
i 'ebwaena, ta i e 7 Ta siterua 
matadi 'esasedi, ta 'idi bubugewa si 
sinapuna; ta kua iawana si 
sailina, ta “adi gadiwana si bubuna. 
8 Ta leoba Eaubada 'enana si nonona 
baguraia ʻi lopilidadana 'asuinuanuaia ; 
ta tai mamwanena si 'ekwaiedi Ieoba 
Eaubada matanega bagura kaiwenao 
ʻedia. 9 Ta leoba Eaubada tai “ena 
ʻi eonena, Mane ʻoio ? 


i bwau, ta ʻi 
IO Ta ʻi gwae, 'Enaio ia nonona bagu- 
raia, ga ia matauta, mabubugewagu 
ta 'enega; ga 'enega ia miakwaia. 
11 Ta ʻi ona, Iaita ʻi simanemu ‘aene 
‘u bubugewa ? Kaiwe nina ‘enega u 
ʻeʻani ga, ga tauna manuna ia eonemu 
ʻaene geaʻabo u ʻeʻani? 12 Ta tai ʻi 
gwae, Waine nina u 'ebwaegu be 
maʻieagu ʻa da miami, tauna kaiwe 
ʻenega i “ebwaegu, ga ia ‘enina. 13 Ta 
Ieoba Eaubada waine ʻena ʻi ọna, 
To'ase gete 'y guinua niʻatu? Ta 


waine ʻi gwae, Moata ʻi kaboegu, ta 
ʻenega ia ‘enina. 14 Ta leoba Eau- 
bada moata ʻena ʻi ona, lage gete ʻu 
guiguinuena, ga ‘enega ʻoio ‘u to'umali 
wawasae iobai iauiauna ‘edia, bomita- 
wa iauna 'edia ta; gamwamuiega ‘ʻu 
da tauia, ta nedila ʻu da 'e'ani ga “amu 
tuta iauiauna: 15 Ta ʻoio ta waine 
wa da etarauwara, wate 'imu susu ta 
ʻina susu : tauna debaio ʻi da bwaruna, 
ta 'oio ‘aeedueduna ʻu da bwaruna. 
16 Waine ʻena ʻi ona, ‘Imu dedoi ta 
"imu ʻeuwana ia da giesinabwa wawa- 
sae; dedoi “enega natumuao ‘ʻu da 
enatunedi ; “imu nuanuana mwaneio 
ʻena ʻi da miami, ta 'emuia ʻi da loina. 
17 Ta Adama “ena 'i gwae, Mwaneio 
“enana 'u nonona ta 'enega, ta kaiwe 
ʻenega u 'enina, tauna manuna ia 
eonemu, ia gwae, Gea'abo 'enega ‘ʻu da 
ʻea: bwaʻa ʻi toʻumali manuio ; 
ma'imu dedoi 'u.da 'e'a iawasiio “ana 
tuta maibo'anega; 18 Kwakwakwara 
wate ta wewekai 'emuia ʻi da gietabwa ; 
ta mitawa pwaturina 'enega 'u da 
ʻeʻai; 19 Maniniio ʻina amweai 
ʻenega masura ‘ʻu da 'e'ai, ga bwa'a 
ʻena ‘ʻu da ila ; ‘enega ‘u apwesama ta 
enega : “olo nedila ta ‘enega, ta nedila 
ʻena ʻu da ila. 20 Ta tai mwanena ʻi 
eesena Ibi; ;, tauna iauiaudi maiawasidi 
sinadi ta 'enega. 21 Ta Ieoba Eau- 
bada Adama . mamwanena manudi 
“oama bwara ‘ʻi bubudi, ta ʻi e'otedi. 

22 Ta leoba ʻi gwae, Wa ʻita, tai 
nina ni'atu 'abo'ada ‘atua, boboʻana ta 
toʻumalina ʻi sinapudi ; ; ta gete tuga, 
nai nimena ʻi da iasina, ta iawasina 
kaiwena wate ʻi da “ewa, ta ʻi da “e ai, 
ta ʻi da boboʻana ataia : 23 ‘Enega 
Ieoba Eaubada bagura Ideni ' enega ʻi 
etunena, be bwaʻa 'enega ‘ʻi apwesama 
ʻi da gesoi. 24 Ga tai ʻi paʻina ; ta 
bagura Ideni matana’ bomatu ʻena 
Tierubima ʻi sa “udi, ta sisisaia sabesa- 
beluluna sena iauiauna 'edia, be 
iawasina kaiwena ʻana 'eda ʻi da 
“ita'ita'i'isi. 

